**Необходими документи**

* ***За всички кандидати:***

1. Паспортна снимка
2. Сканирана първа страница на паспорта
3. Сканиран подпис върху бял лист
4. Сканирани сертификати от HSK и HSKK
5. Препоръка от Институт Конфуций.
6. Мотивационно писмо в Word формат на китайски език с обем 200-800 знака. Моля, споделете своята история относно изучаването на китайски език, мотивацията Ви да искате да учите в Китай, както и плановете Ви за обучението там.
7. За ученици и студенти – актуална академична справка - преведена на английски език от преводаческа агенция, препоръчително с поставени заверка и апостил - сканирана в PDF формат (***важно****:* този документ не е задължителен, но може да се изисква и за регистрацията в сайта на китайския университет след изпращане на апликацията за стипендия).
8. Диплома за образованието, което вече сте завършили (основно/средно/висше) - преведена на английски език от преводаческа агенция, препоръчително с поставени заверка и апостил - сканирана в PDF формат (***важно****:* този документ не е задължителен, но може да се изисква и за регистрацията в сайта на китайския университет след изпращане на апликацията за стипендия).
9. Ако сте учили в Китай *(на летен лагер, по стипендия или по друга линия) -* сертификат от обучението – сканиран в PDF формат.
10. Документ, удостоверяващ друг Ваш опит в изучаването на китайски език (курс, обучение и т.н.), ако имате такъв - сканиран в PDF формат.
11. Други документи, изискани от приемащия университет в процеса на кандидатстване (приемащият университет може да изиска от кандидата да попълни още една апликация и в сайта на самия университет след изпращане на апликацията за стипендия).

* ***За кандидати под 18 г.*** *-* подписана декларация от китайски гражданин, който живее в Китай и на когото родителите временно прехвърлят родителските си права в PDF формат (може да Ви бъде предоставен образец).
* ***За кандидати за стипендии за научни степени (бакалавър, магистър, доктор)***

1. Диплома за образованието, което вече сте завършили (средно/бакалавър/магистър), преведена на английски език от преводаческа агенция, както и поставени заверка и апостил - сканирана в PDF формат.
2. Актуална академична справка – преведена на английски език от преводаческа агенция, както и поставени заверка и апостил – сканирана в PDF формат.
3. За магистър и доктор – две препоръки от преподаватели; само за доктор – мотивационно писмо от ок. 3,000 йероглифа. Има още допълнителни условия *– вж. Ръководство за кандидатстване за международна стипендия за учители по китайски език 2025.*

* ***За кандидати, които са преподаватели по китайски език -*** служебна бележка и препоръка от учебното заведение, където преподават.

***ВАЖНО:***

*Кандидатите попълват своите апликации онлайн на* [*www.chinese.cn*](http://www.chinese.cn) *след направена заявка за кандидатстване на (+359) 878 254 179,* [*cinssofia.edu@gmail.com*](mailto:cinssofia.edu@gmail.com)*. Заявките трябва да се направят максимално рано с оглед на крайния срок за кандидатстване.*

*След като попълните и изпратите своята апликация онлайн,* ***ЗАДЪЛЖИТЕЛНО*** *трябва да се свържете с Институт Конфуций - София, за да бъде одобрена и да стартира процедурата по кандидатстване. В противен случай апликацията Ви няма да замине към китайските университети и ще останете на стъпка 1 без възможност за получаване на стипендия.*

*\*За конвертиране на файлове в различни формати:* [*www.ilovepdf.com*](http://www.ilovepdf.com)*;* [*www.iloveimg.com*](http://www.iloveimg.com)*.*